PwCมั่นใจอี-เพย์เมนต์ หนุนอี-คอมเมิร์ซไทยบูม
PwC หนุนอี-เพย์เมนต์&nbsp; ดันอี-คอมเมิร์ซไทยกระฉูด
12 ส.ค. 2559

PwC หนุนอี-เพย์เมนต์  ดันอี-คอมเมิร์ซไทยกระฉูด
น.ส.วิไลพร ทวีลาภพันทอง หุ้นส่วนสายงานที่ปรึกษา บริษัท PwC Consulting (ประเทศไทย) เปิดเผยหากไทยเริ่มใช้ระบบอี-เพย์เมนต์อย่างเต็มรูปแบบ และการดำเนินนโยบายเปลี่ยนโครงสร้างภาคการเกษตร อุตสาหกรรม และบริการไปสู่ระบบเศรษฐกิจดิจิทัล จะหนุนให้ธุรกิจอี-คอมเมิร์ซของไทยเติบโตขึ้นอย่างรวดเร็ว และสามารถเข้าสู่สังคมไร้เงินสดได้ตามความตั้งใจของรัฐบาล แต่หน่วยงานที่เกี่ยวข้องต้องกำกับดูแลความปลอดภัย และกลลวงของเครือข่ายการชำระเงินใหม่ที่อาจเกิดขึ้นตามมาด้วย
ทั้งนี้ สำนักงานพัฒนาธุรกรรมทางอิเล็กทรอนิกส์ คาดว่า มูลค่าตลาดพาณิชย์อิเล็กทรอนิกส์ (อี-คอมเมิร์ซ) ของไทย ณ สิ้นปี 2558 จะอยู่ที่ 2.1 ล้านล้านบาท เพิ่มขึ้น 3.65%  ด้านธนาคารแห่งประเทศไทย ระบุว่า ไตรมาสแรกของปี 2559 มูลค่าระบบการชำระเงินผ่านแบบอิเล็กทรอนิกส์อยู่ที่ 10 ล้านบาท เพิ่มขึ้นจากปีก่อนที่อยู่ที่ 8.5 ล้านบาท
นอกจากนี้ จากผลสำรวจ Emerging Markets : Driving the payments transformation ว่า ในอีก 10 ปีข้างหน้าตลาดเกิดใหม่จะเป็นผู้นำการเปลี่ยนแปลงภูมิทัศน์ระบบการชำระเงินของโลก โดยพบว่าประชากรโลก 2,000 ล้านคน ยังไม่มีบัญชีธนาคาร จึงเป็นโอกาสที่เทคโนโลยีและนวัตกรรมด้านการเงินใหม่ๆ จะเติบโต ซึ่งจะลดปัญหาสาขาธนาคารพาณิชย์ที่ไม่ครอบคลุมในพื้นที่ห่างไกล